**Τρόποι που δηλώνουμε τον χρόνο**

Εκτός από τους χρόνους του ρήματος μπορούμε να δηλώσουμε τον χρόνο και με τους παρακάτω τρόπους:

**α. Χρονικά επιρρήματα**

Τα επιρρήματα είναι **άκλιτες** λέξεις που συνοδεύουν τα ρήματα δίνοντάς μας πληροφορίες για τον τόπο, τον χρόνο, τον τρόπο, την ποσότητα. Τα χρονικά επιρρήματα, λοιπόν, απαντούν με μία άκλιτη λέξη στην ερώτηση «πότε;» Τα πιο συνηθισμένα χρονικά επιρρήματα είναι: πότε, τώρα, τότε, πριν, μετά, σήμερα, αύριο, χτες, μεθαύριο, πέρ[υ]σι, φέτος, απόψε, αργά, νωρίς, οποτεδήποτε, όποτε, άλλοτε, κάποτε, ύστερα, έπειτα, επιτέλους, κιόλας, αμέσως, σπάνια, συχνά, τακτικά, πότε πότε κ.ά.

**β. Ουσιαστικά σε γενική και αιτιατική**

Απαντούν και αυτά στην ερώτηση «πότε;» αλλά είναι ουσιαστικά: του χρόνου, την Τετάρτη, τον Σεπτέμβριο, το πρωί κ.ά.

**γ. Χρονικές προτάσεις**

Εισάγονται με τους χρονικούς συνδέσμους που, όπως λέει το όνομά τους, τους χρησιμοποιούμε για να συνδέουμε κύριες προτάσεις με δευτερεύουσες/εξαρτημένες. Οι χρονικοί σύνδεσμοι είναι: όταν, όποτε, μόλις, πριν, αφού, μετά που, ώσπου, μέχρι που/να, ενώ, καθώς, όσο

**δ. Φράσεις με προθέσεις – Εμπρόθετοι προσδιορισμοί του χρόνου**

Επίσης, απαντούν στην ερώτηση «πότε;» αλλά έχουν μπροστά μία πρόθεση. Οι προθέσεις είναι μικρές άκλιτες λέξεις που συνοδεύουν μία ονοματική φράση και μαζί με αυτή δηλώνουν τόπο, χρόνο, τρόπο κ.ά. Οι προθέσεις της γλώσσας μας είναι οι:

αντί, από, για, δίχως, εναντίον, εξαιτίας, έως, ίσαμε, κατά, λόγω, με, μετά, μεταξύ, μέχρι, παρά, πριν, προς, σαν, σε, χωρίς, ως

Παραδείγματα φράσεων με προθέσεις (ή, αλλιώς, εμπρόθετων προσδιορισμών) που δηλώνουν χρόνο είναι: κατά το βραδάκι, ως το μεσημέρι, από το πρωί, πριν την ώρα του κτλ.

**Άσκηση**

Να υπογραμμίσετε τους χρονικούς προσδιορισμούς και να αναγνωρίσετε το είδος τους (χρονικό επίρρημα, αιτιατική ή γενική του χρόνου, χρονική πρόταση, εμπρόθετος προσδιορισμός του χρόνου).

\* **Σήμερα** θα βρέξει. (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

\* **Το πρωί** δεν μπορούσα να ξυπνήσω με τίποτα. (\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_)

\* **Το καλοκαίρι** θα πάμε στη Σίφνο. (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

\* **Όταν ξημέρωσε**, έφυγε για τον σταθμό. (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

\* **Μόλις φτάσεις**, τηλεφώνησέ μου **αμέσως**. (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

\* Μείναμε στην παραλία, **ώσπου βράδιασε**. (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

\* Ήμουν νηστικός **έως το απόγευμα**. (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

\* Τι θα κάνεις **το βράδυ**; (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

\* Ξεκινήσαμε **αφού ξημέρωσε**. (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

\* Γύρισα στο σπίτι, **αφού τελείωσα τη δουλειά μου**. (\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_)

\* **Την Τετάρτη** τα καταστήματα θα είναι ανοιχτά **ως το μεσημέρι**. (\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_) (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

\* **Τα Χριστούγεννα** στολίζουμε το χριστουγεννιάτικο δέντρο και **την Πρωτοχρονιά** κόβουμε τη βασιλόπιτα. (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) (\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_)

\* Θα τελειώσει τις σπουδές του **σε έναν χρόνο**. (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_)

\* Έστρωσα το τραπέζι, **προτού έρθουν οι καλεσμένοι μας**. (\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_)

\* Συνεργαζόμαστε **καθημερινά** στο γραφείο, αλλά **ποτέ** εκτός δουλειάς. (\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

\* **Χθες** ξύπνησα πολύ **νωρίς**. (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) (\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)